Ibi-Pippi Orup Hedegaard

Ibi-Pippi Orup Hedegaard (født 1977) er en dansk samtidskunstner og forfatter. Hun blev landskendt, da hun i 2015 fik foretaget et juridisk kønsskifte fra mand til kvinde og herefter udførte en happening i Viborg Svømmehal ved at gå ind i kvindernes omklædningsrum for at klæde om.

Kendte værker 
I juli 2023 udstillede Ibi-Pippi på Galleri Vagn i Horsens. Udstillingen hed Lystens Perle og er kurateret af forfatter, journalist og kunstkurator Tine Sommer. Ferniseringen fandt sted d. 1. juli kl. 11:00. Kl. 11:11 slog galleriet salgsrekord da værket You are welcome to use the exit door blev solgt til en kunstsamler. Værket består af en kunstnerisk bearbejdet udgave af Svend Lings selvmordsmanual.

D. 6. juni gæstede Ibi-Pippi North Urban Art Studio i Aalborg sammen med kunstnerne Kristian von Hornsleth og Jens Haaning samt Tine Sommer til en artist talk ved navn Kunst og kriminalitet. Eventet blev udsolgt kort efter billetsalgets start. Foredraget Kunst og kriminalitet er pt. på turne i de største byer i Danmark, senest Århus d. 22 september 2023 som også meldte udsolgt inden foredragets start.

I 2022 udførte hun en happening på Museum Jorn i Silkeborg. Her lavede hun en dobbeltmodifikation på billedkunstner Asger Jorns kendte værk Den foruroligende ælling  hvilket hun blev idømt 1,5 års ubetinget fængsel for i retten i Viborg i 2023. Dobbeltmodifikationen af Jorns værk gik verden rundt .

Professor i billedkunst Jens Haaning stod offentligt frem og erklærede at han var "decideret imponeret" over Hedegaards happening. Selv mener Hedegaard at værket handler om ejerskab, og at hun fra principiel side har lige så meget ret, som Jorn havde, til at skamfere det oprindelige værk.

Kort efter dobbeltmodifikationen af Jorns værk gik de to kunstnerkollegaer Kristian von Hornsleth og Poul Pava sammen med Ibi-Pippi for at lave et støtteværk. Værket hedder FUCK JORN og blev solgt for 175.000 kr. til en tysk kunstsamler.

Ibi-Pippi Orup Hedegaard vakte opsigt med en happening i 2014 hvor hun simulerede samleje med en iPhone-attrap i Føtex i Viborg for at sætte fokus på "materialistisk liderlighed".

Ibi-Pippi Orup Hedegaard har også vakt opsigt med en happening i 2016 hvor hun på sin egen udstilling i Aalborg blendede resterne af sin tidligere kones ufrivillige abort og indtog dette. Værket hed Bottle Baby  og kunstneren udtalte at det handlede om at sætte fokus på den ligegyldighed hun mener at fostre under 12 uger bliver behandlet med, når forældrene oplever en ufrivillig abort.

Uddannelse 
1995- 98: HHX, Skive handelsskole

98-2000: Den danske ungdomsradioskole i Fredericia

Forfatterskab 
2001: Løgn og Latin, digte, Forlaget Underskoven

2005-2006: Skriveophold på O'Sheras hotel, Irland

2011: Fissefeber, digte, Forlaget Kahrius

2012: Foredragsturné

2014: Citronmåne, roman, Forlaget Fimbul

2015: Prol, digte, Forlaget Fimbul

2016: Pan og pindprinsen, i samarbejde med Poul Pava, forlaget Mellemgaard

2021: Tildeles Det danske forfatter og oversættercenters legat til Hald Hovedgaard

2022: Borderline/blues, kortprosa og digte, forlaget Mellemgaard

2023: Tildeles Det danske forfatter og oversættercenters legat til Hald Hovedgaard

Referencer 

Performancekunstnere fra Danmark